La obra de Labanha sobre Aragón se fació en un tiempo en lo que se produciba la castellanización de la val d'Ebro y Sistema Iberico. Por lo que fa a estos territorios en Itinerario del Reyno de Aragón (1610-1611) encara se puet veyer bell toponimo con fonetica aragonesa tanto beluns que ya no se sienten asinas como Castellot, como atros que encara se sienten (Gargallo, Novallas), pero no se'n veyen atros que s'han conservau en bell rechistro dica lo sieglo XXI y por eixemplo escribe Benazeite mientres que en textos posteriors y dica huei ye posible veyer u sentir l'apocopa en Binazai, u castellaniza toponimos catalans como Forcall, que escribe Horcayo. N'este libro se fa servir la letra -y- pa escribir lugars que huei en castellán tienen -j- y en aragonés cheneral teneban -ch- (Borya y La Naya corresponden a Borcha y Lanacha, y tamién escribe Granya de Otton, Monyas de Casuas, Monyas de Jaca).